රුපියල් ලක්‍ෂ 170 ක් වැයකොට අඩක් ඉදිකර අතරමඟ නතර කර දමා ඇති මෙම සුවිශාල ගොඩනැගිල්ලේ එක් පැත්තක් මේ වන විට වල් බිහි වී ඇති අතර ඒ නිසාම මෙම ගොඩනැගිල්ල අද දූෂණ හා අපචාර ක්‍රියාවන්ට හොඳ තිප්පොළක් වී ඇතැයි නගරවාසීහු පවසති.මෙම ගොඩනැගිල්ලේ පසුබිම් කතාව මෙවර ගම්පහ දිස්ත්‍රික් සංවර්ධන කමිටු රැස්වීමේදී අත්තනගල්ල ප්‍රාදේශීය ලේකම් එස්. ජී. විජයබන්දු මහතා විසින් ආර්ථික සංවර්ධන ඇමැති බැසිල් රාජපක්‍ෂ මහතාගේ අවධානයට යොමු කරන ලදී.මෙය ඉදිකිරීම ආරම්භ කර ඇත්තේ 1998 වසරේ එවක පැවති රජය යටතේයි.